सुधीर मिश्रा इस फिल्‍म को बड़े कैनवास पर स्थापित करने की इच्‍छा रखते हैं। लिहाजा कहानी राजनीति कथाओं पर अध‍िक केंद्रित है और प्यार की कहानी धूमिल हो जाती है। फिल्म की पटकथा का एक बड़ा हिस्सा परिवार के सदस्यों और राजनीति में देव की प्रवेश के इर्द-गिर्द है। कहानी में ट्व‍िस्‍ट देव के चाचा अवधेश लाते हैं, जिनकी महत्वाकांक्षा है कि राजनीति एक राजवंशिक खेल बना रहे। इस पूरे कालक्रम में देव और पारो का प्‍यार कहीं खो जाता है। चांदनी की देव में दिलचस्‍पी भी कहानी में गायब हो जाती है।